Novinar (film, 1979)
<s>Novinar je jugoslavenski igrani film snimljen 1979. godine u režiji Fadila Hadžića, često navođen kao jedno od najboljih ostvarenja njegove filmografije i politički najprovokativnijih filmskih ostvarenja u tadašnjoj Jugoslaviji.</s>

<s>Protagonist filma, koga tumači Rade Šerbedžija, je Vlado Kovač, idealistički novinar u jednom zagrebačkom dnevnom listu čije se nastojanje da objavi članak o štrajku u jednoj tvornici sudara sa cenzurom, odnosno konformističkim stavom njegovih urednika koji se ne usude suprotstaviti službenoj politici Partije.</s><s>Radnja prikazuje kako zbog toga trpi njegova karijera, ali i privatni život, te se nakon raspada braka, poput svog mentora (koga tumači Fabijan Šovagović) koji je svojevremeno bio stradao na isti način, okreće piću.</s>

<s>Film je snimljen u tzv. "olovnim godinama", kada je razina represije i gušenja slobode govora u tadašnjem jugoslavenskom društvu, a posebno u SR Hrvatskoj bila primjetno viša u odnosu na ranija razdoblja.</s><s>Hadžić, koji jedno vrijeme bio glavni urednik Vjesnika u srijedu, popularnog i nakon gušenja Hrvatskog proljeća ugašenog tjednika, se u svojim djelima već i ranije bavio novinarskim temama, ali mu je upravo Novinar najpoznatiji film.</s><s>Film je, usprkos eksplicitne kritike tadašnjeg sistema, prikazan u kino-dvoranama gdje je uživao priličan uspjeh, a na pulskom festivalu je osvojio Zlatnu arenu za najbolju režiju.</s>

<s>Dio kasnijih kritičara je, doduše, pohvale Novinaru smatrao neopravdanima, odnosno da je prikaz tadašnjeg društva bio daleko blaži u odnosu na ostvarenja Crnog vala krajem 1960-ih i početkom 1970-ih.</s><s>Među hrvatskim novinarima je, međutim, Novinar uživao izuzetan ugled ne samo zbog kao jedno od rijetkih ostvarenja koje se bavi njihovom profesijom, nego i zbog autentičnosti prikaza njihovog rada.</s><s>Sam Hadžić je kasnije izjavljivao da mu je upravo Novinar najdraži film, ali i tvrdio da je njegova tema aktualna čak i postkomunističkom društvu.</s>

<s>Uloge 
 Rade Šerbedžija ...</s><s>Vlado Kovač
 Fabijan Šovagović ...</s><s>Kos
 Milena Zupančič ...</s><s>Irena, Kovačeva supruga
 Vera Zima ...</s><s>Nada
 Tonko Lonza ...</s><s>Mirko
 Stevo Žigon ...</s><s>Tomac
 Kruno Šarić ...</s><s>Šarić
 Mladen Budiščak ...</s><s>Franc
 Božidar Smiljanić ...</s><s>Milan
 Izet Hajdarhodžić ...</s><s>Ivo
 Slobodan Dimitrijević</s>

<s>Izvori</s>

<s>Literatura</s>

<s>Vanjske veze</s>

<s>Jugoslavenski filmovi
Dramski filmovi
Politički filmovi</s>

